Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: 250/2000. (XII. 24.) Korm. rendelet (a továbbiakban:
Paragraph Index: 428

3. Az ÁPV Rt.-t egyes jelentésekben külön kell nevesíteni. A jelentõtáblák kitöltésénél figyelni kell arra, hogy háromféle megkülönböztetést kell alkalmazni, amelyek kölcsönhatásban vannak egymással, de mást-mást jelentenek és más-más a céljuk is. Ezek a következõk: — Az eszközök súlyozása ország- (illetve partner-) és ügylettípusonként. — Kockázatok minõsítése, értékvesztés és céltartalékképzés. — Adósminõsítés a hitelintézet által kialakított szabályzat alapján. Ha az adott garancia beváltására sor kerül, akkor a beváltástól kezdõdõen a garancia összegét az ügyféllel szembeni követelésként kell nyilvántartani, ennek megfelelõen a mérlegen kívüli tétel mérlegtétellé alakul át — nem a nyújtás, hanem — a beváltás napján. A kapott garancia a követelés fedezetéül szolgál. Beváltása azt jelenti, hogy vagy az ügyféltõl vagy a garantõrtõl a hitelintézet hozzájut a követeléséhez. A kapott garanciához kapcsolódó követelésnek az adatszolgáltató hitelintézet Mérlegében már a beváltás elõtt kell szerepelni.

Source: https://magyarkozlony.hu/hivatalos-lapok/8a0bfd17b17f3ed02d63326465fd113dfdf9c0d7/dokumentumok/9c1a95970f46156eb72fa2050d31b5f9e3556fe5/letoltes